Kotun Argentina na sauraron shara'a mafi girma - BBC Hausa - News
Kotun Argentina na sauraron shara'a mafi girma
An sabunta: 29 ga Nuwamba, 2012 - An wallafa a 08:35 GMT
Zauren kotun wadda ke birnin Buenos Aires
Wata babbar kotun tarayya a kasar Argentina ta fara sauraron kara a mafi girman shariar manyan laifukan da aka tafka a lokacin mulkin soja tsakanin shekarun 1976 da 1983.
Mutane 68 ne ke fuskantar daruruwan tuhumce-tuhumcen da suka danganci satar mutane da azabtarwa da kuma kisan wadanda galibi masu neman kawo sauyi ne da ke adawa da gwamnatin mulkin soji ta wancan lokacin.
Daga cikin wadanda za su fuskanci tuhumar har da Alfredo Astiz mutumin da akewa lakabi da 'mala'ikan mutuwa', wanda tuni dama yake zaman daurin rai-da-rai a gidan yari bisa laifukan cin zarafin jama'a da ya aikata a wani sansanin tsare mutane da ya yi kaurin suna a babban birnin kasar Buenos Aires .
Masu rajin kare hakkin dan'adam sun yi kiyasin cewa sama da mutane 30,000 ne aka hallaka a lokacin, abin da aka kira 'kazamin yaki'.
Kotu ta yankewa 'yan gida daya su biyar hukuncin kisa